《节妇诗》
明代·郑真

沧海无情波浪急，万里胡为远行役。北风高高望不归，鸳凤惟深泪双滴。

百年甘作未亡人，花香草色空复春。容颜惨淡废膏沐，妆台明镜荒浮尘。

孤灯夜长耿不寐，皓月当空霜满地。矫首沧溟愁奈何，化身安得如精卫。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。